[pic] | COIMISIÚN NA gCOMHPHOBAL EORPACH |

An Bhruiséil 17.4.2007

SEC(2007) 485

Doiciméad Oibre Fhoireann an Choimisiúin

Togra le haghaidh Rialacháin ó Pharlaimint na hEorpa agus ón gComhairle lena leagtar síos nósanna imeachta Comhphobail ag bunú teorainneacha iarmhar do shubstaintí atá gníomhach ó thaobh cógaseolaíochta de in earraí bia de bhunadh ainmhíoch, lena n-aisghairtear Rialachán (CEE) Uimh. 2377/90

ACHOIMRE FEIDHMIÚCHÁIN AR AN MEASÚNÚ IARMHARTA {COIM(2007) 194 leagan deireanach }{SEC(2007) 484}

Príomh Ard-S: Ard-S an Fhiontair agus Tionscail Seirbhísí eile atá bainteach: An Ard-S Sláinte agus Cosanta Tomhaltóirí Tagairt Phleanáil Cláir Gnó nó Cláir Oibre: ceann ar bith

Achoimre Feidhmiúcháin

Soláthraíonn an tuarascáil seo faoin measúnú iarmharta forbhreathnú mionsonraithe ar roghanna beartas arna mbeartú ag an gCoimisiún d'fhonn an creat rialúcháin comhchuibhithe le haghaidh iarmhar táirgí míochaine tréidliachta in earraí bia de bhunadh ainmhíoch a fheabhsú. Déanfar an doiciméad seo a léamh in éineacht leis an togra le haghaidh Rialacháin ó Pharlaimint na hEorpa agus ón gComhairle lena leagtar síos nósanna imeachta ag bunú teorainneacha iarmhar do shubstaintí atá gníomhach ó thaobh cógaseolaíochta de in earraí bia de bhunadh ainmhíoch, lena n-aisghairtear Rialachán (CEE) Uimh. 2377/90, agus an Ráiteas Airgeadais Reachtach a ghabhann leis. Tugann an measúnú iarmharta breac-chuntas ar chúlra an togra agus cuireann sé anailís i láthair ar na roghanna reachtacha go léir atá ar fáil agus na hiarmhairtí a d'fhéadfadh a theacht astu.

Tá fadhbanna áirithe leis an gcreat dlithiúil láithreach (i gcomhair UI):

1. Tá a bhfuil ar fáil de leigheasra tréidliachta laghdaithe chomh mór sin go bhfuil drochthionchar aige ar shláinte phoiblí agus ainmhithe agus ar leas ainmhithe de bharr:

2. toirmeasc ar shubstaintí a úsáideadh leis na blianta fada le haghaidh gach bia-speiceas;

3. ganntanas iarratas ar údaruithe nua toisc ceanglais sonraí eolaíocha a bheith ag cur costais arda ar thionscail.

4. Ní féidir caighdeáin idirnáisiúnta arna dtacú ag an AE a áireamh i reachtaíocht Comhphobail gan measúnú eolaíoch nua ón nGníomhaireacht Leigheasra Eorpach.

5. Níl aon phointí tagartha ag seirbhísí rialaithe Ballstát go háirithe i dtaca le substaintí arna mbrath i mbia ó thríú tíortha. Sna cásanna sin, tá sé deacair d'údaráis rialaithe cinneadh a dhéanamh maidir le comhlíonadh agus níl aon nós imeachta Aontais Eorpaigh lena gceadaítear dul ar iontaoibh measúnaithe eolaíoch as a dtiocfadh teorainneacha agus rialuithe comhchuibhithe iarmhar .

6. Is deacair an reachtaíocht láithreach a thuiscint. Tá deacrachtaí ag cleachtóirí tréidliachta agus pearsanra rialaithe an staid dhlíthiúil a fhíorú, go príomha toisc go ndéanann do na hiarscríbhinní éagsúla substaintí a aicmiúde réir na húsáide a d'fhéadfaí a bhaint astu.

Is iad cuspóirí sonracha an togra ná

- Leibhéal sláinte poiblí, sláinte ainmhithe agus leas ainmhithe a fheabhsú trí infhaighteacht táirgí míochaine tréidliachta a mhéadú le haghaidh na mbia-ainmhithe go léir;

- An reachtaíocht atá ann cheana a shimpliú;

- Tagairtí soiléire a chur ar fáil le haghaidh rialaithe substaintí atá gníomhach ó thaobh cógaseolaíochta i mbia;

- Comhsheasmhacht le caighdeáin idirnáisiúnta a áirithiú.

Is iad na príomhroghanna beartas faoi mheas sa mheasúnú iarmharta ná

- An creat dlíthiúil láithreach a chothabháil;

- Athbhreithniú a dhéanamh ar an rialachán atá ann cheana trí fhorálacha dlíthiúla ar leith a ionchorprú agus trí na rialacha atá ann cheana a leasú chun aghaidh a thabhairt ar chuspóirí ar leith;

- Treoirlínte a chur in ionad na reachtaíochta láithrí.

Dá ndéanfaí an creat dlíthiúil láithreach a chothabháil bheadh na fadhbanna soláthair atá ann gan réiteach. Leanfaí leis an gcleachtas gan ach úsáid theoranta a bhaint as eachtarshuíomh teorann iarmhar amháin maidir le fíocháin agus speiceas éagsúla. Ní fhéadfaí comhsheasmhacht le caighdeáin idirnáisiúnta a chur chun cinn mar go bhfuil gá le measúnú eolaíoch nua ar an reachtaíocht láithreach. Thairis sin, leanfadh an easpa comhchuibhithe i réimse an rialaithe le leibhéil dhifriúla rialaithe sna Ballstáit gan bonn eolaíoch soiléir. Ní sharófaí easpa soiléireachta ginearálta na reachtaíochta agus bheadh an riosca fós ann go gcuirfí i bhfeidhm go hearráideach í.

Le hathbhreithniú tá seans an ganntanas leigheasra tréidliachta atá ann sa mheántéarma agus san fhadthéarma a shárú trí bhunús dlí soiléir a bhunú le haghaidh úsáide fadaithe teorann iarmhar amháin i dtaca le fíocháin agus speicis eile. D'fhéadfaí caighdeáin idirnáisiúnta arna dtacú ag an Aontas Eorpach a ionchorprú go díreach i reachtaíocnt an Aontais Eorpaigh. Thairis sin, chuirfí tagairt eolaíochtbhunaithe shoiléir Aontais Eorpaigh ar fáil don tionscail bia agus do thríú tíortha, maidir le hiarmhar ó shubstaintí nach mbeartaítear a úsáid i leigheasra tréidliachta sa Chomhphobal. Faoi dheireadh, d'fhéadfaí soiléireacht fheabhsaithe a fháil le hathbhreithniú na reachtaíochta, go háirithe trí liosta comhdhlúite amháin substaintí lena ranguithe difriúla a chruthú. Ba cheart go mbeadh comhlíonadh feabhsaithe mar thoradh air seo. San iomlán dhéanfaí an t-ualach riaracháin a laghdú.

Leis an rogha chun treoirlínte a chur in ionad reachtaíochta atá ann cheana chruthófaí rioscaí don tsláinte phoiblí. Le dírialú an mhargaidh inmheánaigh agus leibhéil dhifriúla sábháilteachta bia d'fhéadfadh go mbeadh géarchéim i muinín na dtomhaltóirí agus caillteanais gheilleagracha mhóra dá bharr. Le féinrialú bheadh laghdú ar an ualach riaracháin, ach bhainfí ón éifeacht seo le meicníochtaí forfheidhmiúcháin a bheadh le cruthú faoin gcóras sin.

Léiríonn an measúnú ar na roghanna seo gurb rogha 2 an rogha is mó a chuireann na cuspóirí arna sainmhíniú ag an gCoimisiún i gcrích.